
Grozījumi Ministru kabineta 2007. gada 3. aprīļa noteikumos Nr. 233 "Finanšu sektora attīstības padomes nolikums"
Izdoti saskaņā ar Valsts pārvaldes iekārtas likuma 13. pantu 
un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 61. panta otro daļu
· Izdarīt Ministru kabineta 2007. gada 3. aprīļa noteikumos Nr. 233 "Finanšu sektora attīstības padomes nolikums" (Latvijas Vēstnesis, 2007, 59. nr.; 2011, 175. nr.; 2013, 58. nr.; 2015, 134. nr.; 2017, 180. nr.; 2019, 32. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Valsts pārvaldes iekārtas likuma 13. pantu un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 61. panta otro daļu".
· 2. Izteikt 1. punktu šādā redakcijā:
· "1. Finanšu sektora attīstības padome (turpmāk – padome) ir koordinējoša institūcija, kuras darbības mērķis ir saskaņot un pilnveidot valsts institūciju un privātā sektora sadarbību finanšu sektora ilgtspējīgas attīstības veicināšanā un noziedzīgi iegūtu līdzekļu legalizācijas un terorisma un proliferācijas finansēšanas novēršanā."
· 3. Izteikt 2. punktu šādā redakcijā:
· "2. Padomei ir šādas funkcijas:
· 2.1. veicināt finanšu sektora konkurētspēju un ilgtspējīgu attīstību;
· 2.2. (Svītrots)
· 2.3. koordinēt valsts institūciju un privātā sektora sadarbību finanšu sektora ilgtspējīgas attīstības veicināšanā un finanšu sektora attīstības plāna izpildē;
· 2.4. koordinēt valsts institūciju un privātā sektora sadarbību noziedzīgi iegūtu līdzekļu legalizācijas, terorisma un proliferācijas finansēšanas novēršanā, tai skaitā valsts noteiktajā noziedzīgi iegūtu līdzekļu legalizācijas, terorisma un proliferācijas finansēšanas novēršanas politikā un stratēģijā norādīto mērķu sasniegšanu;
· 2.5. (Svītrots)".
· 4. Izteikt 3.2. apakšpunktu šādā redakcijā:
· "3.2. izvērtēt, kā tiek īstenots noziedzīgi iegūtu līdzekļu legalizācijas, terorisma un proliferācijas finansēšanas novēršanas risku ierobežošanas, tai skaitā uz nacionālā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma pamata izstrādātais pasākumu plāns noziedzīgi iegūtu līdzekļu legalizācijas, terorisma un proliferācijas finansēšanas novēršanai;".
· 5. Izteikt 3.2.1 apakšpunktu šādā redakcijā:
· "3.2.1 analizēt informāciju par globālajām tendencēm noziedzīgi iegūtu līdzekļu legalizācijas, terorisma un proliferācijas finansēšanas jomā, izvērtēt finanšu inovāciju nozares riskus un to ietekmi nacionālā līmenī, kā arī izstrādāt Latvijas situācijai piemērotas vadlīnijas valsts politikas ieviešanā un sagatavot ieviešanas uzraudzības pasākumus, lai novērstu noziedzīgi iegūtu līdzekļu legalizāciju, terorisma un proliferācijas finansēšanu;".
· 6. Izteikt 3.5. apakšpunktu šādā redakcijā:
· "3.5. izskatīt priekšlikumus par tādu normatīvo aktu izstrādi, kas nepieciešami, lai veicinātu finanšu sektora ilgtspējīgu attīstību un mazinātu iespēju Latvijas Republikā veikt noziedzīgi iegūtu līdzekļu legalizāciju, terorisma un proliferācijas finansēšanu, kā arī lemt par minēto priekšlikumu turpmāko virzību."
· 7. Izteikt 4.3. apakšpunktu šādā redakcijā:
· "4.3. sniegt priekšlikumus noziedzīgi iegūtu līdzekļu legalizācijas, terorisma un proliferācijas finansēšanas novēršanai;".
· 8. Izteikt 4.6. apakšpunktu šādā redakcijā:
· "4.6. ierosināt valsts institūcijām izstrādāt normatīvo aktu projektus finanšu sektora attīstības veicināšanai un noziedzīgi iegūtu līdzekļu legalizācijas, terorisma un proliferācijas finansēšanas novēršanai;".
· 9. Izteikt 5.7.1 apakšpunktu šādā redakcijā:
· "5.7.1 Finanšu izlūkošanas dienesta priekšnieks;".
· 10. Izteikt 5.13. apakšpunktu šādā redakcijā:
· "5.13. Fintech Latvija Asociācijas vadītājs;".
· 11. Izteikt 7.1 punktu šādā redakcijā:
· "7.1 Ja nepieciešams, padomes sēdes var sasaukt, piedaloties tikai šo noteikumu 5.1., 5.1.1, 5.1.2, 5.2., 5.3., 5.4., 5.5., 5.6., 5.7. un 5.7.1 apakšpunktā minētajām personām."
· 12. Papildināt ar 15. punktu šādā redakcijā:
· "15. Šo noteikumu 5.7. apakšpunkts  zaudē spēku 2023. gada 1. janvārī."

	Ministru prezidents
	(paraksts*)
	A. K. Kariņš

	Finanšu ministra vietā ‒ zemkopības ministrs
	(paraksts*)
	K. Gerhards


* Dokuments ir parakstīts ar drošu elektronisko parakstu

